RAVNATELJ/RAVNATELJICA

**Radno mjesto**

Mjesto rada: KUTJEVO, POŽEŠKO-SLAVONSKA ŽUPANIJA

Broj traženih radnika: 1

Vrsta zaposlenja:

* Na određeno puno radno vrijeme

Radno vrijeme: Puno radno vrijeme

Smještaj: Nema smještaja

Naknada za prijevoz: U cijelosti

Natječaj vrijedi od: 15.7.2024.

Natječaj vrijedi do: 02.8.2024.

Uvjeti na radnom mjestu: Rad na jednom mjestu

**Posloprimac**

Razina obrazovanja: Fakultet, akademija, magisterij, doktorat

Radno iskustvo: 5 godina

Ostale informacije: Na temelju članka 37. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23-Uredba), članka 40. i 41 Zakona o ustanovama (Narodne novine 76/93, 29/27-ispr., 47/99-ispr., 35/08, 127/19 i 151/22), Upravno vijeće na svojoj sjednici održanoj 08. srpnja 2024. godine raspisuje:

**JAVNI NATJE Č AJ**

**za imenovanje ravnatelja/ice Dječjeg vrtića GROZDIĆ KUTJEVO**
Za ravnatelja/ice dječjeg vrtića može biti imenovana osoba koja ispunjava sljedeće uvjete:

* Završen studij odgovarajuće vrste za rad na radnom mjestu odgojitelja ili stručnog suradnika u dječjem vrtiću, a koji može biti:
1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij ili
4. preddiplomski sveučilišni studij za odgojitelja ili
5. stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
* položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju (NN 10/97, 107/07, 94/13, 98/19,57/22 i 101/23-Uredba),
* Najmanje 5 godina radnog iskustva u predškolskoj ustanovi na radnom mjestu odgojitelja ili stručnog suradnika.

Na navedeno radno mjesto ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/). 23-Uredba).

Ravnateljem ne može biti imenovana osoba koja prema zakonu kojim se uređuju trgovačka društva ne može biti članom uprave trgovačkog društva.

Ravnatelj/ica se imenuje na mandat od pet godina, a ista osoba može biti ponovno imenovana.

Upravno vijeće pridržava pravo ne odabrati niti jednog kandidata bez obveze obrazlaganja svoje odluke i bez ikakve odgovornosti prema kandidatima/kinjama.

Uz napisanu, vlastoručno potpisanu prijavu na natječaj, potrebno je priložiti:

* životopis
* dokaz o odgovarajućoj vrsti i stupnju obrazovanja;
* razvojni plan s aktivnostima i ciljevima za mandatno razdoblje;
* dokaz o državljanstvu;
* dokaz o radnom iskustvu u predškolskoj ustanovi na radnom mjestu odgojitelja ili stručnog suradnika;
* dokaz o položenom stručnom ispitu ili dokaz o ispunjavanju uvjeta iz čl. 32. Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 133/97 i 4/98);
* uvjerenje nadležnog suda da se protiv osobe ne vodi kazneni postupak sukladno čl. 25 Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23-Uredba),           *ne starije od dana objave natječaja* ;.
* uvjerenje nadležnog suda da se protiv osobe ne vodi prekršajni postupak sukladno članku 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23-Uredba), *ne starije od dana objave natječaja* ;.
* uvjerenje nadležnog područnog ureda Hrvatskog zavoda za socijalni rad, sukladno članku 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23-Uredba), da osobi nije izrečena mjera za zaštitu dobrobiti djeteta sukladno posebnom propisu, *ne starije od dana objave natječaja* .

Na javni natječaj mogu se prijaviti osobe oba spola, sukladno članku 13. stavku 3. Zakona o ravnopravnosti spolova (Narodne novine 82/08 i 69/17).

Ako kandidat uz prijavu na natječaj priloži dokumente u kojima osobni podaci nisu istovjetni podaci u prijavi na natječaj, dužan je dostaviti i dokaz o njihovoj promjeni (preslika vjenčanog ili rodnog lista i dr.).

Isprave se prilažu u neovjerenoj preslici, a kandidat/kinja koja bude izabran/au obvezi je dostaviti dokaze o ispunjavanju uvjeta u izvorniku i ovjerenoj preslici.

Potpunom prijavom smatra se ona koja sadrži sve podatke i priloge navedene u natječaju te koji je vlastoručno potpisan.

Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom/kinjom prijavljenim/om na natječaj.

Osobe koje ostvaruju pravo prednosti prilikom zapošljavanja prema posebnim propisima dužne su u prijavi na natječaj pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate/kinje samo pod jednakim uvjetima.

Upravno vijeće će provoditi razgovor sa svim kandidatima za ravnatelja koji zadovoljavaju propisane uvjete iz natječaja.

Osoba koja može ostvariti pravo prednosti:

* sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17., 98/19., 84/21 i  156/23.), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici
* Ministarstva hrvatskih branitelja: https//branitelji.gov.hr/zaposljavanje-843/843

Informacije o dokazima koji su potrebni za ostvarivanje prava prednosti pri zapošljavanju nalaze se na poveznici:
* [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

sukladno čl. 47.-50.. Zakona o civilnim stradalnicima iz Domovinskog rata (NN broj  84/21.), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:
* [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)"
* sukladno čl. 48.f Zakona o zaštiti vojnih i civilnih invalida rata (NN 33/92., 77/92, 27/93, 58/93,2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo te dokaz o tom na koji način je prestao radni odnos kod posljednjeg poslodavca.
* sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan/na je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.
* Prijave na natječaj o dokazima o ispunjavanju uvjeta natječaja, dostavljaju se u roku od petnaest (15) dana od dana objave natječaja, u zatvorenoj omotnici s naznakom: „Prijava na Javni natječaj za imenovanje ravnatelja/ice – ne otvarati“, osobno ili poštom na adresu:

**Dječji vrtić Grozdić Kutjevo – Upravno vijeće**
**Vrtićka ulica 4, 34340 Kutjevo**

            Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (NN 42/18) prijavom na natječaj smatra se da je kandidat imao priliku za obradu svih podataka iz natječajne dokumentacije, a koja će se obrađivati ​​isključivo u svrhu provođenja natječajnog postupka.

             Nepotpune i nepravodobne prijave neće se razmatrati.

*Upravno vijeće zadržava pravo poništenja natječaja.*
* O rezultatima natječaja kandidati će biti obaviješteni u roku od 45 dana od dana donošenja odluke putem mrežne stranice Dječjeg vrtića Grozdić Kutjevo <https://www.dvgrozdic.hr>

**Poslodavac**

Poslodavac: DJEČJI VRTIĆ GROZDIĆ KUTJEVO

Kontakt:

* osobni dolazak: VRTIĆKA ULICA 4, 34340 KUTJEVO
* pisana zamolba: VRTIĆKA ULICA 4, 34340 KUTJEVO